**Háromnapos ingyenes húsvéti rendezvény a Várkert Bazárban**

**Hímestojás kiállítás, festhető óriástojások és koncertek a Várkert előtt**

Április 15 – 17. között ingyenes programokkal készül a Várkert Bazár a neoreneszánsz kertben és az Ybl Miklós téren. Szabadtéri tojáskiállítás és interaktív Tojásdíszítő Ház nyílik húsvétkor a Várkert Bazár előtt, hat vitrinben csodálhatják meg a látogatók a Kárpát-medencére jellemző tojásdíszítés hagyományát, a viaszolt, karcolt, maratott, levélrátétes tojásokat. Népi iparművészek óránként bemutatókat tartanak. Megmutatják hogyan készül a hagyományos módon írott tojás, a tojáskarcoló népi iparművész keze alatt is folyamatosan alakulnak a szebbnél szebb karcolt madarak és életfák.

A gyerekeket minden nap kézműves foglalkozás, állatsimogató, játszóház számos népzenei és gyermekkoncert valamint festhető óriástojások várják. Esténként fellép a Cimbaliband, a Balkan Fanatik, a Parno Graszt, a Kiscsillag, a [Tárkány Művek](https://www.facebook.com/tarkanymuvek/) és Lajkó Félix.

Szeretettel várjuk a család minden tagját a Várkert Bazár háromnapos húsvéti rendezvényén!

MINDEN PROGRAM INGYENES

Részletes program

**Április 15. szombat**
11:00-12:00 [Eszter-lánc mesezenekar](https://www.facebook.com/mesezenekar/)
14:00-15:00 [Bartina Néptánc Egyesület](https://www.facebook.com/bartinaneptanc/)
16:00-17:00 Pál István "Szalonna" és a [Zsikó Zenekar](https://www.facebook.com/zsikozenekar/)
18:00-19:00 Cimbaliband
**20:00-21:00** [**Balkan Fanatik**](https://www.facebook.com/balkanfanatik/)

**Április 16. vasárnap**
11:00-12:00 [Veronaki](https://www.facebook.com/veronaki/) - Gőgös Gúnár Gedeon: Libabál, családi koncert
14:00-15:00 Forrás
16:00-17:00 Góbé
18:00-19:00 Parno Graszt
**20:00-21:00 Kiscsillag**

**Április 17. hétfő**
11:00-12:00 NÉPTÁNC
12:30-13:30 Buday Péter főzőshow
14:00-15:00 [Buda Folk Band](https://www.facebook.com/BudaFolkBand/)
16:00-17:00 [Hungarian FolkEmbassy](https://www.facebook.com/Hungarian-FolkEmbassy-252667484783601/)
18:00-19:00 [Tárkány Művek](https://www.facebook.com/tarkanymuvek/)
**20:00-21:00** [**Lajkó Félix official**](https://www.facebook.com/lajkofelix/)

Egésznap: ügyességi játékpark, kézműves foglalkozás, mesterségbemutatók, állatsimogató, hímestojás kiállítás, streetfood.